wickkiey/tamil-wikipedia-chunked huggingface dataset:
# விக்கிப்பீடியா:தமிழ் விக்கிப்பீடியா கட்டுரை ஆழம்

## தொடர்ந்து கவனித்தல்

### தமிழ் விக்கிப்பீடியா நடந்து செல்லும் பாதை

| நாள் | குறிப்பு |  |  |  |  |  |  |
| --- | --- | --- | --- | --- | --- | --- | --- |
| 06-அக்டோபர்-2023 | 1,57,647 | 3 | 62 | 35.74 | 62 | -- |  |
| 31-அக்டோபர்-2023 | 1,58,601 | 3 | 62 | 35.61 | 62 | -- |  |
| 16-நவம்பர்-2023 | 1,59,867 | 2 | 61 | 35.21 | 63 | கட்டுரைகளின் எண்ணிக்கை அடிப்படையில், இந்தி விக்கிப்பீடியாவை முந்தியதால்... இந்திய அளவிலும், உலக அளவிலும் ஒரு இடம் முன்னேறியது. |  |
| 26-நவம்பர்-2023 | 1,60,351 | 2 | 60 | 35.07 | 64 | கட்டுரைகளின் எண்ணிக்கை அடிப்படையில், தாய் (Thai) விக்கிப்பீடியாவை முந்தியதால், உலக அளவில் ஒரு இடம் முன்னேறியது. |  |
| 01-ஏப்ரல்-2024 | 1,64,692 | 2 | 60 | 34.79 | 64 | ஆழம் சிறுகச் சிறுக குறைந்து வருகிறது. |  |
| 31-மே-2024 | 1,65,666 | 2 | 60 | ↑ <font color="green">37.54 | ↑ <font color="green">63 | ஆழம் அடிப்படையில், அல்பானிய மொழி விக்கிப்பீடியாவை முந்தியதால்... 63 ஆவது இடத்திற்கு முன்னேறியது. |  |
| 02-சூன்-2024 | 1,65,711 | 2 | 60 | ↑ <font color="green">38.12 | ↑ <font color="green">62 | ஆழம் அடிப்படையில், ஆபிரிக்கான மொழி விக்கிப்பீடியாவை முந்தியதால்... 62 ஆவது இடத்திற்கு முன்னேறியது. |  |
| 07-சூன்-2024 | 1,65,794 | 2 | 60 | ↑ <font color="green">38.52 | ↑ <font color="green">61 | ஆழம் அடிப்படையில், பின்னிய மொழி விக்கிப்பீடியாவை முந்தியதால்... 61 ஆவது இடத்திற்கு முன்னேறியது. |  |
| 10-சூன்-2024 | 1,65,845 | 2 | 60 | ↑ <font color="green">38.75 | ↑ <font color="green">60 | ஆழம் அடிப்படையில், மராத்தி மொழி விக்கிப்பீடியாவை முந்தியதால்... 60 ஆவது இடத்திற்கு முன்னேறியது. |  |
| 23-சூன்-2024 | 1,66,067 | 2 | 60 | ↑ <font color="green">40.15 | ↑ <font color="green">59 | ஆழம் அடிப்படையில், காட்டலான் மொழி மொழி விக்கிப்பீடியாவை முந்தியதால்... 59 ஆவது இடத்திற்கு முன்னேறியது. |  |
| இன்று | ^ | 2 | ^ | align=^ | 59 | - | } |  
^ தரவுகள் தானாக இற்றையாகும்
- மற்ற தகவல்கள் 3 மாதங்களுக்கு ஒருமுறை, மனித ஆற்றலைப் பயன்படுத்தி இற்றை செய்யப்படும்.
- இடம் வரிசையில் ஏதேனும் மாற்றங்கள் நிகழும்போதும் மனித ஆற்றலைப் பயன்படுத்தி இற்றை செய்யப்படும்.
# விக்கிப்பீடியா:தமிழ் விக்கிப்பீடியா கட்டுரை ஆழம்

## தொடர்ந்து கவனித்தல்

### இந்திய மொழி விக்கிப்பீடியாக்களுடன் ஒரு ஒப்பீடு

| எண் | கட்டுரை ஆழம்★ |  |  |  |
| --- | --- | --- | --- | --- |
| 1 | உருது விக்கிப்பீடியா | align= | align= |  |
| 2 | தமிழ் விக்கிப்பீடியா | align= | align= |  |
| 3 | இந்தி விக்கிப்பீடியா | align= | align= |  |
| 4 | வங்காள விக்கிப்பீடியா | align= | align= |  |
| 5 | மராத்தி விக்கிப்பீடியா | align= | align= |  |
| 6 | தெலுங்கு விக்கிப்பீடியா | align= | align= |  |
| 7 | மலையாள விக்கிப்பீடியா | align= | align= | } |
(தரவுகள் இற்றையாகியுள்ளதை உறுதி செய்ய, <small></small> என்பதை சொடுக்கவும்.)
# விக்கிப்பீடியா:தமிழ் விக்கிப்பீடியா கட்டுரை ஆழம்

## தொடர்ந்து கவனித்தல்

### இந்திய மொழி விக்கிப்பீடியாக்களுடன் ஒரு ஒப்பீடு

#### முந்தைய நிலவரம்

☆ எண்ணிக்கை அடிப்படையில் 2 ஆம் இடம் (26-மார்ச்சு-2024)  
★ கட்டுரை ஆழம் அடிப்படையில் -
- 7-ஆம் இடம் (26-மார்ச்சு-2024)
- 6-ஆம் இடம் (10-சூன்-2024)
# விக்கிப்பீடியா:தமிழ் விக்கிப்பீடியா கட்டுரை ஆழம்

## உதவிப் பக்கங்கள்

- கட்டுரைகளின் எண்ணிக்கை, உலக மொழிகளில் இடம் ஆகியவற்றை அறிந்துகொள்ள: :meta:List of Wikipedias
- தமிழ் விக்கிப்பீடியா உள்ளிட்ட பல்வேறு மொழிகளில் இயங்கும் விக்கிப்பீடியாக்களின் ஆழம் பற்றி அறிந்துகொள்ள: :meta:Wikipedia article depth
# விக்கிப்பீடியா:தமிழ் விக்கிப்பீடியா கட்டுரை ஆழம்

## முந்தைய உரையாடல்கள்

- தமிழ் விக்கிப்பீடியா தரக் கண்காணிப்பு
- மகிழ்ச்சியும் அச்சமும்
# விக்கிப்பீடியா:தமிழ் விக்கிப்பீடியா கட்டுரை ஆழம்

## முன்னெடுப்புகள்

- விக்கிப்பீடியா:தமிழ் விக்கிப்பீடியா கட்டுரை ஆழம்/2024, 2025, 2026
# விக்கிப்பீடியா:தமிழ் விக்கிப்பீடியா கட்டுரை ஆழம்

## இலக்குகள்

- 2024 ஆம் ஆண்டின் இறுதியில்: 50 எனும் எண்
- 2025 ஆம் ஆண்டின் இறுதியில்: 100 எனும் எண்
# தங்கா

சித்தரிக்கும் தங்கா, சுமார் கி.பி.1740]]  
**தங்கா** (*Thangka* ) என்பது திபெத்திய பௌத்த ஓவியமாகும். இது பட்டுத் துணிகளில் ஊசியினால் அலங்கார வேலைப்பாடாக உருவாக்கப்படுகிறது. இதில் பொதுவாக ஒரு பௌத்த தெய்வம், காட்சி அல்லது மண்டலங்கள் இடம் பெறுகின்றன. தங்காக்கள் பாரம்பரியமாக கட்டமைக்கப்படாமல் வைக்கப்பட்டிருக்கும். காட்சிக்கு வைக்காதபோது சுருட்டி வைக்கப்பட்டு, சீன சுருள் ஓவியங்களின் பாணியில் ஓரளவு ஒரு ஜவுளி பின்னணியில் பொருத்தப்பட்டு, முன்புறத்தில் மேலும் பட்டு மறைப்புடன் வைக்கப்படுகின்றன. எனவே உருவாக்கப்பட்ட தங்காக்கள் நீண்ட காலம் நிலைத்திருக்கும். ஆனால் அவற்றின் மென்மையான தன்மை காரணமாக, அவை வறண்ட இடங்களில் வைக்கப்பட வேண்டும். அங்கு ஈரப்பதம் பட்டுவின் தரத்தை பாதிக்காது. பெரும்பாலான தங்காக்கள் ஒப்பீட்டளவில் சிறியவை. ஆனால் சில மிகப் பெரியவை. ஒவ்வொரு பரிமாணத்திலும் பல மீட்டர்கள்-இவை மத விழாக்களின் ஒரு பகுதியாக, பொதுவாக ஒரு மடாலய சுவரில் மிகக் குறுகிய காலத்திற்கு காட்சிப்படுத்த வடிவமைக்கப்பட்டுள்ளன. பெரும்பாலான தங்காக்கள் துறவில் ஈடுபடும் மாணவர்களின் தனிப்பட்ட தியானம் அல்லது அறிவுறுத்தலுக்காக வடிவமைக்கப்பட்டன.
# தங்கா

## சித்தரிப்பு

புத்தர், பல்வேறு செல்வாக்குமிக்க லாமாக்கள் மற்றும் பிற தெய்வங்கள் மற்றும் போதிசத்துவர்களின் வாழ்க்கையை சித்தரிக்கும் முக்கியமான கற்பித்தல் கருவிகளாக தங்கா செயல்படுகிறது. ஒரு பொருள் வாழ்க்கை சக்கரம் (பாவசக்கரம்), இது அபிதர்ம போதனைகளின் காட்சி பிரதிநிதித்துவமாகும் (அறிவொளியின் கலை). இன்று, வர்ணம் பூசப்பட்ட தங்காவின் சுவரொட்டி அளவில் அச்சிடப்பட்ட மறுஉருவாக்கங்கள் பொதுவாக பக்தி மற்றும் அலங்கார நோக்கங்களுக்காக பயன்படுத்தப்படுகின்றன.
# தங்கா

## வரலாறு

திபெத்திய பௌத்த ஓவியம், ஆரம்பகால பௌத்த ஓவியங்களின் பரவலான மரபுகளிலிருந்து உருவாக்கப்பட்டது. அவை இப்போது இந்தியாவில் உள்ள அஜந்தா குகைகள் மற்றும் சீனாவின் மொகாவோ கற்குகைகள் போன்ற சில இடங்களில் மட்டுமே எஞ்சியிருக்கின்றன. அவை மிகவும் விரிவான சுவர் ஓவியங்களைக் கொண்டுள்ளன. மேலும் அவை பழமையின் களஞ்சியமாக இருந்தன. துணியில் எஞ்சியிருக்கும் திபெத்திய ஓவியங்கள். திபெத்திய பௌத்த சுவர் ஓவியங்களின் பாரம்பரியத்துடன் தங்கா வடிவம் உருவாக்கப்பட்டது. அவை பெரும்பாலும் மடாலயங்களில் உள்ளன.  
ஏற்கனவே குறிப்பிட்டுள்ள மங்கோலியா, இலடாக்கு, சிக்கிம் மற்றும் அருணாச்சலப் பிரதேசத்தில் உள்ள இமயமலை, இந்தியாவின் சில பகுதிகள், தரம்சாலா மற்றும் இமாச்சலப் பிரதேசத்தில் உள்ள இலாகௌல் மற்றும் ஸ்பீதி மாவட்டம் உட்பட திபெத்திய புத்த மதம் செழித்தோங்கிய அனைத்து பகுதிகளிலும் தங்காக்கள் வரையப்பட்டுள்ளன. இது உருசியாவின் சில பகுதிகளிலும் ( கால்மீக்கியா, புரியாத்தியா மற்றும் துவா ) மற்றும் வடகிழக்கு சீனாவிலும் நடைமுறையில் உள்ளது.  
பௌத்த சுருள் ஓவியங்களின் பிற மரபுகள் பொதுவாக தங்கா என்ற வார்த்தையால் குறிப்பிடப்படுவதில்லை. இருப்பினும் அவைகளுக்குள் பல ஒற்றுமைகள் மற்றும் அதே தோற்றத்தில் இருந்து வந்தவை. இதற்கு சப்பானிய ஓவியம் ஒரு உதாரணம். இங்கு பல ஆரம்பகால எடுத்துக்காட்டுகள் நாரா காலகட்டம் (710-794) மற்றும் ஹையன் காலங்களிலிருந்து (794 முதல் 1185 வரை) உள்ளன. இவற்றில் பெரும்பாலானவை சப்பானின் தேசிய பொக்கிசங்களாக உள்ளன.
# அன்டிபொடின் தீவுக்கூட்டம்

**அன்டிபொடின் தீவுக்கூட்டம்** (*Antipodes Islands*, ) என்பது பசிபிக் பெருங்கடலின் தெற்குப் பகுதியில் உள்ள தீவுகளின் கூட்டமாகும். இக்கூட்டத்தில் மக்கள் வசிக்கவில்லை. இருப்பினும், அரசியல் அடிப்படையில், இத்தீவுகள் நியூசிலாந்திற்கு சொந்தமானது. இவை சுடீவர்டு தீவின் தென்கிழக்கே சுமார் 650 கிலோமீட்டர்கள் தொலைவில் உள்ளன. இக்கூட்டத்தில் ஆன்டிபோட்சு தீவு, போலன்சு தீவு, இன்னும் சில சிறிய தீவுகள் அடங்கியுள்ளன. என்ரீ வாட்டர்அவுசு (Henry Waterhouse, captain of HMS Reliance) என்ற தலைமை கடலோடி இந்தத் தீவுக்கூட்டத்தினை, 1800 ஆம் ஆண்டு மார்ச்சு மாதம் 14 ஆம் நாள் கண்டறிந்தார். இத்தீவுகளில் பெங்குயின்களும், பிற உயிரினங்களும் நிறைந்து உயிரி வளம் மிக்க இடங்களாகத் திகழ்கிறது.
# பாரிட் சூலோங் படுகொலை

**பாரிட் சூலோங் படுகொலை** (ஆங்கிலம்: *Parit Sulong Massacre*; மலாய்: *Pembunuhan Parit Sulong*) என்பது மலேசியா, ஜொகூர், பாரிட் சூலோங் பகுதியில், 1942 சனவரி 22-ஆம் தேதி, 45-ஆவது இந்தியப் படை; 8-ஆவது ஆஸ்திரேலிய தரைப்படையைச் சேர்ந்த 150 போர்வீரர்கள் சப்பானிய இராணுவத்தின் 25-ஆவது படைப்பிரிவினரால் கொல்லப்பட்ட நிகழ்வைக் குறிப்பதாகும்.  
இந்தப் படுகொலைக்கு மூல காரணமாக இருந்த சப்பானிய படைத் தலைவர் தக்குமா நிசிமுரா (General Takuma Nishimura). இரண்டாம் உலகப் போர் முடிவுக்கு வந்ததும், அவர் மீது போர்க் குற்றம் சுமத்தப் பட்டது.  
சிங்கப்பூரில் நடந்த சூக் சிங் படுகொலைக்கும் இவர் தான் காரணம் என்றும் பின்னர் தெரிய வந்தது. பப்புவா நியூ கினி மானுஸ் தீவில் இவர் மீது விசாரணை நடத்தப் பட்டு மரண தண்டனை விதிக்கப்பட்டது.
# பாரிட் சூலோங் படுகொலை

## பொது

1942 சனவரி 20-ஆம் தேதி காலை 7:00 மணிக்கு 8-ஆவது ஆஸ்திரேலிய தரைப்படை மற்றும் 45-ஆவது இந்தியப் படை வீரர்கள் பகிரியில் இருந்து வெளியேறத் தொடங்கியது. இவர்களுக்கு சார்லஸ் ரைட் ஆண்டர்சன் என்பவர் படைத் தலைவராக இருந்தார். அந்த இரு படைப் பிரிவுகளிலும் ஏழு அதிகாரிகள் மற்றும் 190 பேர் இருந்தனர். கூடுதலாக இரண்டு இந்தியப் பிரிவுகளும் இருந்தன. ஐம்பது வாகனங்களில் காயமடைந்தவர்கள், வெடிமருந்துகள் மற்றும் சொற்ப உணவுப் பொருட்களுடன், போர் முனையில் இருந்து வெளியேறினர்.  
1942 சனவரி 20 அன்று, பின்வாங்கிக் கொண்டிருந்த நேச நாட்டு வீரர்கள் மீண்டும் மீண்டும் சப்பானியர்களால் தாக்கப்பட்டனர். இருப்பினும் அவர்கள் இறுதியில் மாலை நேரத்தில் ஓர் அடர்ந்த காட்டில் அடைக்கலம் அடைந்தனர். மறுநாள் சனவரி 21-ஆம் தேதி காலை 9:30 மணிக்கு பாரிட் சூலோங் கிராமத்தின் புறநகரை அடைந்தனர்.  
11:00 மணிக்கு, சார்லஸ் ரைட் ஆண்டர்சன் கிராமத்தின் மீது தாக்குதல் நடத்தி, கிராமத்தைக் கைப்பற்ற முடிந்தது, இருப்பினும் உள்ளூர் பாலம் மற்றும் பின்வாங்குவதற்கான சாலைகள் சப்பானியர்களின் கைகளில் இருந்தன. மாலை 5:00 மணிக்கு, இறக்கும் தருவாயில் இருந்தவர்கள் ஏற்றப்பட்ட இரண்டு மருத்துவ வாகனங்களை, பாலத்தில் செல்லுமாறு ஆண்டர்சன் உத்தரவிட்டார். இருப்பினும், பாலத்தில் இருந்த சப்பானிய அதிகாரி அந்தக் கோரிக்கையை நிராகரித்தார்.
# பாரிட் சூலோங் படுகொலை

## பொது

### போர்க் கைதிகள் மீதான கொடுமைகள்

படைத் தலைவர் ஆண்டர்சன் மற்றும் அனைத்து உடல் திறன் கொண்ட வீரர்களும் வெளியேறியதும், ரேவி இசுனேலிங் சப்பானியர்களை அணுகி, இறக்கும் தருவாயில் இருந்த வீரர்களுடன் சரணடைய முன்வந்தார். ஏறத்தாழ 150 ஆஸ்திரேலிய மற்றும் இந்திய வீரர்கள் போர்க் கைதிகளானார்கள். போர்க் கைதிகளான அவர்கள் உடனடியாக அடிக்கப்பட்டனர்; மற்றும் நகர முடியாதவர்கள் கொல்லப்பட்டனர்.  
எஞ்சியிருந்த வீரர்கள் அருகிலுள்ள கட்டிடத்திற்குள் அடைக்கப்பட்டனர். அங்கு அவர்கள் நிர்வாணமாக்கப்பட்டு நெரிசலான அறைகளில் வைக்கப்பட்டனர். அவர்களுக்கு மருத்துவ கவனிப்பு மற்றும் தண்ணீர் மறுக்கப்பட்டனர. இந்த நேரத்தில், அரச சப்பானிய வீரர்கள், இந்திய வீரர்கள் சிலரின் தலைகளை துண்டித்தனர். மற்றும் சிலர் சுட்டுக் கொல்லப்பட்டனர்.
# பாரிட் சூலோங் படுகொலை

## பொது

### பென் எக்னி

எஞ்சியிருந்த போர்க் கைதிகள் கம்பியால் பிணைக்கப்பட்டு பாலத்தின் மீது நிற்கும்படி கட்டாயப் படுத்தப்பட்டனர். அவர்களில் ஒருவரைச் சுட்டதும் மீதமுள்ளவர்கள் அப்படியே ஆற்றில் விழுந்து மூழ்கினர்.  
கொல்லப்பட்ட 150 போர்க்கைதிகளில் பென் எக்னி (*Lt Ben Hackney*) எனும் ஒரே ஓர் ஆஸ்திரேலிய வீரர் மட்டும் உயிர்பிழைத்துக் கொண்டார். இறந்து விட்டது போல போலியாக நடித்து உயிர்த் தப்பிக்க முடிந்தது. மீண்டும் கைது செய்யப்படுவதற்கு முன்பு, இரண்டு உடைந்த கால்களுடன் ஆறு வாரங்கள் கிராமப்புறங்களில் தலைமறைவாக வாழ்ந்தார்.
# பாரிட் சூலோங் படுகொலை

## தக்குமா நிசிமுரா

பென் எக்னி மீண்டும் கைது செய்யப்பட்டு சப்பானிய போர்க் கைதிகள் முகாம்களில் தடுத்து வைக்கப்பட்டார். மேலும் மோசமான சயாம் மரண இரயில்பாதை கட்டுமானத்தில் தொழிலாளர் படையில் வேலை செய்தார். இவரும் உயிர் பிழைத்த மற்ற இருவரும், நேச நாட்டு போர்க்குற்ற விசாரணையாளர்களிடம் படுகொலை தொடர்பான சான்றுகளை வழங்கினார்கள்.  
பாரிட் சூலோங் படுகொலைக்கு மூலகாரணமான தக்குமா நிசிமுரா பின்னர் சிங்கப்பூரில் சப்பானியப் படைகளுக்குப் பொறுப்பேற்றார். சிங்கப்பூரில் நடந்த சூக் சிங் படுகொலையில் அவர் மறைமுகமாக ஈடுபட்டார். தக்குமா நிசிமுரா 1942-இல் சப்பானிய இராணுவத்தில் இருந்து ஓய்வு பெற்றார். போருக்குப் பின்னர், அவர் சூக் சிங் படுகொலை தொடர்பாக பிரித்தானிய இராணுவ நீதிமன்றத்தால் விசாரிக்கப்பட்டு ஆயுள் தண்டனை பெற்று நான்கு ஆண்டுகள் சிறையில் இருந்தார்.
# பாரிட் சூலோங் படுகொலை

## தக்குமா நிசிமுரா

### தூக்குத் தண்டன

அவர் சப்பானுக்குத் திரும்பிச் செல்லும் போது, ஆங்காங்கில் உள்ள ஒரு கப்பலில் ஆஸ்திரேலிய இராணுவக் காவல்துறையினரால் கைது செய்யப்பட்டு, பாரிட் சூலோங் படுகொலை தொடர்பாகக் குற்றம் சாட்டப்பட்டார்.  
பப்புவா நியூ கினி மானுஸ் தீவில் இவர் மீது விசாரணை நடத்தப் பட்டது. பாரிட் சூலோங்கில் போர்க்கைதிகள் மீதுதுப்பாக்கிச் சூடு நடத்தவும், உடல்களை அழிக்கவும் நிசிமுரா உத்தரவிட்டார் எனும் ஆதாரங்கள் முன்வைக்கப்பட்டன. இறுதியில் அவர் குற்றவாளி என நிரூபிக்கப்பட்டு 1951 ஜூன் 11 அன்று தூக்கிலிடப்பட்டார்.
# இராணி சந்தா

**இராணி சாந்தா** (*Rani Chanda-*1912-19 சூன் 1997) என்பவர் ஓர் இந்தியக் கலைஞரும் எழுத்தாளரும் ஆவார்.
# இராணி சந்தா

## இளமை

இராணி சந்தா பூர்ணாசசி தேவி மற்றும் குல சந்திர தே ஆகியோரின் ஐந்து குழந்தைகளில் ஒருவர் ஆவார். இவரது தந்தை இரவீந்திரநாத் தாகூரின் நண்பர். விசுவபாரதியில் இசை, நடனம் மற்றும் கலைகளில் பயிற்சி பெற்ற இவர், இரவீந்திரநாத்தின் நடன நாடக உரைகளில் வழக்கமான பங்கேற்பவராக இருந்தார். இந்தியாவில் உலர் புள்ளி பொறி வரைதலின் முன்னோடியான முகுல் சந்திர டே, இவரது அண்ணன் ஆவார்.
# இராணி சந்தா

## படைப்புகள்

இரவீந்திரநாத் தாகூர் முதலில் இராணி சந்தாவினை எழுதுமாறு அறிவுறுத்தினார். அபனிந்திரநாத் தாகூர், இரவீந்திரநாத் கதைகளைச் சொல்லும்போது, தலைப்பைத் தீர்மானிக்க முடியாமல், தான் எடுத்த குறிப்புகளைக் கவிஞருக்குக் காட்டுவார். கவிஞர் இவற்றை விரும்பினார். மேலும் அபனிந்திரநாத்தை இதுபோன்ற கதைகளைச் சேகரிக்க ஊக்குவித்தார். இத்தொகுப்புகள் பின்னர் அபனிந்திரநாத்தின் 70வது பிறந்தநாளில் *கோரோவா* என்ற பெயரில் வெளியிடப்பட்டன.  
இரவீந்திரநாத் தாகூர் உடல்நிலை சரியில்லாமல் எழுதக் கூட முடியாதபோது, இராணி சந்தா கவிஞரின் பேச்சைக் கேட்டு கடிதங்களை எழுதுவார். இதில் இவர் கையெழுத்திடுவார். இந்தக் காலகட்டத்தில் கவிஞர் உரைத்த கவிதைகளையும் கட்டுரைகளையும் இவர் பதிவு செய்தார்.  
இராணி சந்தா 1942ஆம் ஆண்டில் இந்தியச் சுதந்திர இயக்கத்தில் ஈடுபட்டதற்காகச் சிறையில் அடைக்கப்பட்டார். சிறையில் இருந்த தன்னுடைய நாட்களை விவரிக்கும் *ஜெனானா படோக்* என்ற புத்தகத்தை இவர் எழுதினார். *போத்தே கேட்* எனத் தனது கணவருடன் உத்தியோக பூர்வச் சுற்றுப்பயண அனுபவங்களைப் பற்றி எழுதினார்.
# இராணி சந்தா

## தனிப்பட்ட வாழ்க்கை

இராணி சந்தா ரவீந்திரநாத் தாகூரின் தனிப்பட்ட செயலாளர் அனில் குமார் சந்தாவை மணந்தார். இது ஒரு காதல் திருமணமாக இருந்தது. இதனைக் கவிஞர் நிகழ்த்திவைத்தார். இவர்கள் திருமண விழா 1934ஆம் ஆண்டில் பம்பாயில் உள்ள டாட்டா அரண்மனையில் நடந்தது. இதில் சரோஜினி நாயுடு, ஆர். ராஜகோபாலாச்சாரி மற்றும் எஸ். இராதாகிருஷ்ணன் போன்ற பிரமுகர்கள் கலந்து கொண்டனர். தாகூரின் மரணத்திற்குப் பிறகு, இவர் தனது கணவருடன் தில்லிக்குச் சென்று தனது வாழ்க்கையின் 20 ஆண்டுகளை அங்கே கழித்தார்.
# இராணி சந்தா

## விருதுகள்

இராணி சந்தா 1954ஆம் ஆண்டில் தனது பயணக் குறிப்பான *பூர்ணோகும்போவிற்காக* இரவீந்திர புரசுகார் விருதினைப் பெற்றார். இவருக்கு கொல்கத்தா பல்கலைக்கழகம் புவன் மோகினி தங்கப் பதக்கம் வழங்கி கௌரவித்தது. இரவீந்திர பாரதி பல்கலைக்கழகம் இவரது இலக்கியத்திற்காக *டி. லிட்.* பட்டம் வழங்கியது.
# அன்னா போரிசோக்லெப்ஸ்கயா

**அன்னா இவானிவ்னா போரிசோக்லெப்ஸ்காயா** (*Anna Ivanivna Borisoglebskaya*, ; 1868-1939) என்பவர் ஒரு உக்ரேனிய நடிகை மற்றும் உக்ரைனிய சோவியத் சோசலிசக் குடியரசின் மக்கள் கலைஞர் (1936) ஆவார்.
# அன்னா போரிசோக்லெப்ஸ்கயா

## துவக்க ஆண்டுகள்

அன்னா போரிசோக்லெப்ஸ்காயா 1868 இல், விட்டெப்ஸ்க் கவர்னரேட்டில் (இன்றைய பிஸ்கோவ்) செபேஜ் நகரில் பிறந்தார்.  
போரிசோக்லெப்ஸ்காயா 1939 செப்டம்பர், 29, 1939 அன்று கீவில் இறந்தார். பின்னர் பனாஸ் சக்சஹான்ஸ்கி மற்றும் இவான் கார்பென்கோ-காரியின் குழுவுடன் நான்கு நான்கு ஆண்டுகள் கழித்தார். 1906-1907 இல், அவர் சிசெப்கின் மற்றும் கோல்ஸ்னிச்சென்கோ நாடகக் குழுக்களுடன் சுற்றுப்பயணம் மேற்கொண்டார். 1907 முதல் 1917 வரை, அவர் கீவில் நிகோலாய் சடோவ்ஸ்கி தலைமையிலான நிலையாக நாடக் குழுவில் பணியாற்றினார்.  
இவர் ரிண்டிச்ச்கா, டெக்லியா, கப்கா, வர்வாரா ("அன்டில் தி சன் ரைசிங், நியூ ஈட் ஐஸ்," "ஜெய்டிகோலோவா," "சமிர்" எழுதிய கிரோபிவ்னிட்ஸ்கி), செக்லெட்டா, வுஸ்தியா ("சேசிங் டூ ஹேர்ஸ்," "ஓ, கிரைட்ஸ், ஸ்டாரிட்ஸ்கி எழுதிய டோன்ட் கோ..."), ஹன்னா ( கார்பென்கோ-காரி எழுதிய "டேலண்டடு), தாய் (கார்பென்கோ-காரி எழுதிய நடகமான "சூட்டா" மற்றும் லெசியா உக்ரைன்கா எழுதிய "தி ஃபாரஸ்ட் சாங்" ), ஸ்டேகா (ஷெவ்செங்கோ எழுதிய "நாசர் ஸ்டோடோல்யா"), சிகாண்டிபிகா (பனாஸ் மைர்னி எழுதிய "லிமெரிவ்னா"), மசாய்லிகா (மைகோலா குலிஷி எழுதிய "மினா மசாய்லோ") போன்ற பலவிதமான நாடக கதாபாத்திரங்களில் சிறப்பான நடிப்பை வெளிப்படுத்தினார்.  
1919 ஆம் ஆண்டில், போரிசோக்லெப்ஸ்காயா டி. ஜி. ஷெவ்சென்கோ என்ற பெயரில் உருவாக்கபட்ட முதல் உக்ரேனிய அரசு நாடக அரங்கின் நிறுவனர்களில் ஒருவராக ஆனார். (இப்போது டினிப்ரோ நகரில் — தாராஸ் ஷெவ்சென்கோ டினிப்ரோ கல்வி உக்ரேனிய இசை மற்றும் நாடக அரங்கம்).  
1925 முதல் இவரது வாழ்க்கையின் இறுதி வரை, இவர் கீவில் உள்ள தி இவான் பிராங்கோ நாடக அரங்கில் பணியாற்றினார். அங்கே இவர் ஓரினா (குலிஷ் எழுதிய "97"), கிளாரா (அஃபனாசியேவின் "பயம்"), மார்ஃபா, வர்வாரா ("உண்மை," "போஹ்டன் க்மெல்னிட்ஸ்கி" கோர்னிச்சுக்). போன்ற நாடகக் கதாபாத்திரங்களை உருவாக்கினார்.
# நளினி தாசு

நளினி கொல்கத்தாவின் இசுகாட்லாந்து திருச்சபை தேவாலயம் கல்லூரியில் தத்துவப் படிப்பினை மேற்கொண்டார். இவர் கல்கத்தா பல்கலைக்கழகத்தில் தத்துவத்தில் முதுகலைப் பட்டம் பெற்றார். இவர் ஒரு சிறந்த அறிஞராக இருந்தார். இளங்கலை மற்றும் முதுகலைத் தேர்வுகளில் முதல் வகுப்பில் தேர்ச்சி பெற்று முதலிடமும் பெற்றார்.
# நளினி தாசு

## தொழில்

தாசு தனது கல்விக்குப் பிறகு விக்டோரியா நிறுவனத்தில் தத்துவத் துறையின் ஆசிரியராகப் பணியில் சேர்ந்தார். இதன் பின்னர் இவர் வங்காள அரசாங்கத்தின் கல்விச் சேவையில் சேர்ந்தார். 1945ஆம் ஆண்டில், பள்ளி ஆசிரியர்களின் பயிற்சி பற்றி அறிய அரசாங்க உதவித்தொகையுடன் இங்கிலாந்துக்குச் சென்றார். திரும்பி வந்ததும், புதிதாக நிறுவப்பட்ட டேவிட் ஹேர் பயிற்சி கல்லூரியில் சேர்ந்தார். பெண்களுக்கான தனி ஆசிரியர் பயிற்சிக் கல்லூரி, மகளிர் கல்வி நிறுவனம் அமைக்கப்பட்டபோது, இவர் இதன் ஆசிரியர்களில் மூத்த உறுப்பினராக ஆனார். பின்னர் இவர் இந்த நிறுவனத்தின் முதல்வரானார்.  
பின்னர் இவர் பெத்தூன் கல்லூரியின் முதல்வராக இருந்தார். இக்கல்லூரியில் சிறந்த செயல்திறனுக்காக இவருக்கு விருது வழங்கப்பட்டது.
# நளினி தாசு

## எழுத்தாளர் மற்றும் ஆசிரியர்

தனது மூத்த சகோதரி கல்யாணி கர்லேக்கருடன் இணைந்து 1930 மற்றும் 1940களில் ஒரு வங்காள மொழி பெண் இதழான *மேய்டர் கதாவைத்* தொகுத்தார்.  
வங்காள இலக்கியத்தின் முதல் பள்ளி பெண் துப்பறியும் நூலினைத் தாசு உருவாக்கினார். கோயந்தா கோண்டலு (ஆங்கிலத்தில் லு குவார்டெட் என மொழிபெயர்க்கப்பட்டுள்ளது) மர்மங்களைத் தீர்க்கும் நான்கு இளம் பள்ளி மாணவிகள் குறித்தது.  
1964 முதல் 1993இல் இவர் இறக்கும் வரை, தனது வீட்டிலிருந்து இயங்கும் வங்க மொழி குழந்தைகள் இதழான சந்தேசின் மூன்று ஆசிரியர்களில் ஒருவராக இருந்தார். இவர் தனது உறவினர் சத்யஜித் ரே குழந்தைப் பருவ நாட்களைப் பற்றி சாத் ராஜர் தோன் ஏக் மாணிக் எனும் புத்தகத்தை எழுதினார். லீலா மஜூம்தார் மற்றும் ரே ஆகியோருடன் இணைந்து குழந்தைகள் புத்தகங்களைத் தொகுத்தார்.
# நளினி தாசு

## தனிப்பட்ட வாழ்க்கை

நளினி தாசு வங்காள மொழிக் கவிஞர் ஜிபானானந்தா தாசின் சகோதரர் அசோகனந்தா தாசை மணந்தார். எழுத்தாளரும் வெளியீட்டாளருமான அமிதானந்தா தாசு இவர்களின் மகன் ஆவார். அமிதானந்தா தாசு கிருஷ்ணா ராயை திருமணம் செய்து கொண்டார். இவர்களுக்கு ஒரு மகள் இருந்தார்.
# நளினி தாசு

## விருதுகள்

நளினி தாசுக்கு 1990ஆம் ஆண்டில் மேற்கு வங்க அரசால் வித்யாசாகர் நினைவு விருது வழங்கப்பட்டது.
# நளினி தாசு

## வெளியிடப்பட்ட படைப்புகள்

| ரா-கா-ஜெ-தே-நா-பா | நியூ இசுகிரிப்ட் | 1958 |  |
| --- | --- | --- | --- |
| ரங்காங்கரர் ரஹஷ்யா | கிரந்தப்பிரகாஷ் | 1978 |  |
| மத்யரதர் கோர்ஷோயர் | ஆனந்த | 1980 |  |
| Oshoririr Ashor-திருத்தப்பட்டது லீலா மஜும்தார், நளினி தாஸ் மற்றும் சத்யஜித் ரே | நியூ இசுகிரிப்ட் | 1988 |  |
| ஹதிகிஷார் ஹனபரி | நியூ இசுகிரிப்ட் |  |  |
| சரஸ் ரஹஷ்யா-திருத்தியது லீலா மஜும்தார், நளினி தாஸ் மற்றும் சத்யஜித் ரே | நியூ இசுகிரிப்ட் | 1989 |  |
| ஷாட் ராஜர் தோன் ஏக் மானிக் | நியூ இசுகிரிப்ட் | 1993 |  |
| உபேந்திர கிஷோர் ரோச்சோனா சமக்ரா | அன்னபூர்ணா பிரகாஷணி |  |  |
| மொருபிரசாதர் ரஹஷ்யா | ஆனந்த பப்ளிஷர்ஸ் | 1993 |  |
| கோயெண்டா கோண்டலு சமக்ரா-நான் | நியூ இசுகிரிப்ட் | 2009 |  |
| கோயண்டா கோண்டலு சமக்ரா-II | நியூ இசுகிரிப்ட் | 2012 |  |
| லு குவார்டெட்-சூப்பர் ஸ்லூத் மற்றும் பிற கதைகள் | ஹச்செட் இந்தியா | 2012 |  |
| கல்பா ஓ உபன்யாஸ் சமக்ரா-III | நியூ இசுகிரிப்ட் | 2014 |  |
| யூரோப்பர் சித்தி | நியூ இசுகிரிப்ட் | 2016 | } |
# உமியா மாதா

**உமியா மாதா** (*Umiya Mata*) அல்லது **உமியா மா** Umiya maa) என்பது கட்வா பட்டிதர்களால் பெரும்பான்மையாரோல் வணங்கப்படும் ஒரு இந்து தெய்வம் ஆகும். இவர் சிவனின் மனைவியும், பர்வதராஜ்தட்சாவின் மகளும் ஆவார். இவரது முக்கிய கோயில் குஜராத்தின் உன்ஜாவில் உள்ளது மற்றும் பார்வதி தேவியின் உருவங்களில் ஒன்றாகும். இவர் கடவா பட்டிதார்கள், படேல் இனத்தவரின் குல தெய்வமாக வழிபடப்படும் தேவி ஆவார்.
# உமியா மாதா

## தேவியின் அவதார புராணம்

பிரபஞ்சத்தின் உருவாக்கத்திற்காக சிவனிலிருந்து சக்தி தோன்றினாள். சக்தி தக்ஷ் பிரஜாபதியின் வீட்டில் பிறந்தாள். அவள் சிவபெருமானை மணந்தாள். தக்ஷன் ஒரு பெரிய யாகத்தை ஏற்பாடு செய்தார், அவர் சிவனை வெறுத்ததால், அவரை அழைக்கவில்லை. சக்தி தன் தந்தையாரின் அழைப்பின்றி அந்த யாகத்திற்கு சென்றாள். அவளும் சிவபெருமானும் மீண்டும் அவமதிக்கப்பட்டார்கள், சக்தி யாகசாலையில் குதித்து நெருப்பைத் தழுவியதைத் தாங்க முடியாமல். சிவபெருமான் மிகவும் கோபமடைந்து சக்தியின் உடலைத் தோளில் சுமந்து தாண்டவத்தைத் தொடங்கினார். உலகமே அதிர்ந்து பீதியடைந்தது. உலகைக் காப்பாற்ற, விஷ்ணு சக்தியின் உடலை 51 பகுதிகளாக தனது சுதர்சன சக்கரத்தால் வெட்டினார், மேலும் இந்த பாகங்கள் எங்கு விழுந்தாலும், அங்கு ஒரு சக்திபீடம் நிறுவப்பட்டது.  
யக்ஞத்திற்குள் குதிக்கும் முன், சக்தி அடுத்த பிறவியிலும் சிவபெருமானை மணக்க விரும்பினாள். சக்தி இறந்த பிறகு சிவபெருமான் துறவியானார். தர்காசுரன் என்ற அசுரன் உலகையே பயமுறுத்திக் கொண்டிருந்தான். சிவனின் மகனால் மட்டுமே கொல்லப்பட முடியும் என்ற வரத்தை பிரம்மனிடம் பெற்றார். தேவர்கள் சிவபெருமானை மறுமணம் செய்யத் தயார் செய்தனர். சக்தி இமயமலை வீட்டில் மைனாவில் இரண்டாவது பிறவி எடுத்து பார்வதி-உமா என்று அழைக்கப்பட்டார். மிகவும் கடினமான தவத்திற்குப் பிறகு அவள் சிவனை மணந்தாள். அவர்களின் மகன் கார்த்திகேயன் தர்காசுரனை அழித்தார்.
# நோரா பதேகீ

**நோரா பதேகீ** (*Nora Fatehi*, பிறப்பு: பிப்ரவரி 6, 1992) என்பவர் இந்தியாவைச் சேர்ந்த கனேடிய நடனக் கலைஞரும், நடிகையும் ஆவார். இந்தி, தெலுங்கு, மலையாள திரைப்படங்களில் நடித்துள்ளார். பதேகீ *ரோர்: டைகர் ஆஃப் தி சுந்தர்பான்ஸ்* என்ற இந்தித் திரைப்படத்தின் மூலம் நடிகையாக அறிமுகமானார்.  
இவர் *டெம்பர்*, *பாகுபலி 1*, *கிக் 2* போன்ற தெலுங்குத் திரைப்படங்களில் வரும் குத்தாட்டப் நடனங்கள் மூலம் பிரபலமடைந்தார், *டபுள் பேரல்* மற்றும் *காயங்குளம் கொச்சுண்ணி* ஆகிய இரண்டு மலையாளப் படங்களிலும் நடித்துள்ளார்.  
2015 ஆம் ஆண்டில், உண்மைநிலை தொலைக்காட்சி நிகழ்ச்சியான *பிக் பாஸ் 9* இல் பதேகீ ஒரு போட்டியாளராக பங்கேற்றார். 2016 இல், இவர் *சலக் திக்லா சா* என்ற உண்மைநிலை தொலைக்காட்சி நடன நிகழ்ச்சியில் பங்கேற்றார். *சத்யமேவ ஜெயதே* என்ற இந்தித் திரைப்படத்தில் வரும் "தில்பார்" பாடலின் மறுஉருவாக்கம் செய்யப்பட்ட பதிப்பில் நோரா பதேகீ இடை நடனமாடினார், இப்பாடல் வெளியான முதல் 24 மணி நேரத்தில் யூடியூப்பில் 20 மில்லியன் பார்வைகளைக் கடந்தது, இது இந்தியாவில் அத்தகைய பார்வைகள் எண்ணிக்கை சாதனை படைத்த முதல் இந்தி பாடலாக அமைந்தது. *தில்பார்* பாடலின் அரபு பதிப்பை வெளியிட மொராக்கோ இப்-ஆப் குழுவான பஃநயிர் (Fnaïre) உடன் இணைந்து பணியாற்றினார்.  
2019 ஆம் ஆண்டில், தான்சானிய இசைக்கலைஞரும் பாடலாசிரியருமான ரேவானியுடன் இணைந்து தனது முதல் பன்னாட்டு ஆங்கில அறிமுகப் பாடலான *பெபெட்டா-*வை வெளியிட்டார். *சீட்ரீட் டான்சர் 3டி* (2020) மற்றும் *புஜ்: தி பிரைட் ஆப் இந்தியா* (2021) ஆகிய இந்தித் திரைப்படங்களில் துணைப் பாத்திரங்களில் நடித்துள்ளார். *டான்சு தீவானே சூனியர்சு* மற்றும் ச*லக் திக்லா சா 10* ஆகிய தொலைக்காட்சி நிகழ்ச்சிகளில் நடுவராக இருந்திருக்கிறார்.
# நோரா பதேகீ

## வாழ்க்கை

பதேகீ கனடாவில் பிறந்து வளர்ந்தவர், பஞ்சாபி மற்றும் மொராக்கோ வம்சாவளியைச் சேர்ந்தவர். இவர் டொராண்டோவில் உள்ள வெசுட்வியூ சென்டினியல் மேல்நிலைப் பள்ளியில் பட்டம் பெற்றார். இவர் யார்க் பல்கலைக்கழகத்தில் அரசியல் அறிவியல் மற்றும் பன்னாட்டு உறவுகளைப் படித்தார். இவர் தன்னை "இதயத்தில் ஓர் இந்தியன்" என்று கருதுவதாக நேர்காணல்களில் கூறியுள்ளார்.
# நோரா பதேகீ

## தொழில்

பதேகீ *ரோர்: டைகர் ஆஃப் தி சுந்தர்பான்ஸ்* என்ற இந்தித் திரைப்படத்தில் தனது முதல் தோற்றத்துடன் தனது வாழ்க்கையைத் தொடங்கினார். இவர் பூரி ஜெகன்நாத்தின் *டெம்பர்* திரைப்படத்தில் "இட்டாகே ரெச்சிபோதாம்" என்ற பாடலில் குத்தாட்ட நடனத்துடன் தெலுங்குத் திரைப்படத்துறையில் தோன்றினார். விக்ரம் பட் இயக்கிய மகேசு பட் தயாரிப்பில் இம்ரான் ஆசுமி மற்றும் குர்மீத் சௌத்ரி ஆகியோருடன் இணைந்து நடித்த *மிச்டர் எக்சு* திரைப்படத்தில் இவர் சிறப்புத் தோற்றத்தில் நடனமாடினார். பாகுபலி திரைப்படத்தில் "மனோகரி" பாடலிலும், *கிக் 2* திரைப்படத்தில் "குக்குருகு" போன்ற திரைப்படங்களில் வரும் குத்தாட்டப் பாடல்களில் நடனமாடுபவராக தோன்றியுள்ளார்.  
சூன் 2015 இன் பிற்பகுதியில், *ஷேர்* என்ற தெலுங்குத் திரைப்படத்தில் ஒப்பந்தமானார். ஆகத்து 2015 இன் பிற்பகுதியில், வருண் தேஜுக்கு சோடியாக பூரி ஜெகன்நாத் இயக்கிய *லோஃபர்* என்ற தெலுங்குத் திரைப்படத்தில் ஒப்பந்தமானார். நவம்பர் 2015 இல் *ஊபிரி* படத்திலும் கையெழுத்திட்டார். திசம்பர் 2015 இல், பதேகீ ஒன்பதாவது சீசனில் வைல்ட் கார்டு என்ட்ரியாக பிக் பாஸ் வீட்டிற்குள் நுழைந்தார். 12 வது வாரத்தில் (நாள் 83) வீட்டிற்குள் 3 வாரங்கள் கழித்தார் பின்பு வெளியேறினார். இவர் 2016 இல் உண்மைநிலை தொலைக்காட்சி நிகழ்ச்சியான *சலக் திக்லா சாவிலும்* பங்கேற்றார். இவர் சஞ்சய் சூரிக்கு சோடியாக *மை பர்த்டே சாங்* திரைப்படத்தில் முன்னணி நடிகையாக நடித்தார்.  
2020 ஆம் ஆண்டு *சீட்ரீட் டான்சர் 3டி* என்ற நடனத் திரைப்படத்தில் தோன்றினார், இது இவரது முக்கியத் துணை வேடத்தில் நடிக்கும் முதல் படமாகும். ஜாக் நைட் உடன் இணைந்து "டர்ட்டி லிட்டில் சீக்ரெட்" பாடலை வெளியிட்டார், இது இவரது முதல் பன்னாட்டு சிங்கிள் பாடலாகும்.  
2022 ஆம் ஆண்டில், தேங்க் காட் திரைப்படத்தில் யோகானி பாடிய "மெணிகே" பாடலில் பதேகீ தோன்றினார், இது "மெணிகே மகே ஹிதே" என்ற இலங்கைச் சிங்கள மொழி பாடலின் மறு உருவாக்கமாகும். ஆயுசுமான் குரான்னாவுடன் *ஆன் ஆக்சன் ஹீரோ* திரைப்படத்தில் "ஜெஹ்தா நாசா" பாடலில் தோன்றினார். அதே ஆண்டில் இவர் 2022 உலகக்கோப்பை காற்பந்து நிறைவு விழாவில் ஒரு நிகழ்ச்சியை வழங்கினார். டான்சு தீவானே சூனியர்சு (சீசன் 1), சலக் திக்லா சா 10 போன்ற நடன நிகழ்ச்சிகளில் நடுவராக பங்காற்றியுள்ளார். 2018 ஆம் ஆண்டு *ஸ்ட்ரீ* திரைப்படத்தில் "கமரியா" பாடலில் சிறப்புத் தோற்றத்தில் இராஜ்குமார் இராவுடன் தோன்றிய பிறகு, 2023 ஆம் ஆண்டில் "அச்சா சிலா தியா" பாடலில் இராஜ்குமார் இராவுடன் தோன்றினார், இப்பாடல் 1995 ஆம் ஆண்டு *பேவஃபா சனம்* என்ற இந்தித் திரைப்படத்தில் இடம்பெற்ற "அச்சா சிலா தியா துனே மேரே பியார் கா" திரைப்படப் பாடலின் மறு உருவாக்கம் ஆகும்.
# நோரா பதேகீ

## ஊடகங்களில்

*பிலிம்பேரின்* வேதன்சி பதக், "ஒரு பாடல் ஒன்றன் பின் ஒன்றாக, இவ்வளவு நம்பிக்கையுடன் கவர்ச்சிகரமான தோற்றத்துடன் நடனமாடக்கூடியவர்கள் யாரும் இல்லை என்பதை பதேகீ நிரூபித்தார்." டாபர் மற்றும் கேக்சோன் போன்ற நிறுவனங்களுக்கு இவர் விளம்பர தூதராக உள்ளார்.
# ந. சேசகிரி

**நரசிம்மையா சேசகிரி** (*N. Seshagiri*-10 மே 1940-26 மே 2013) ஓர் இந்தியக் கணினி விஞ்ஞானியும், எழுத்தாளரும் மற்றும் தேசியத் தகவல் மையத்தின் முன்னாள் தலைமை இயக்குநரும் ஆவார். இந்திய அரசாங்கத்தின் ஓர் உச்ச அமைப்பான இது இந்தியாவின் மின்-ஆளுகை பயன்பாடுகளை கையாளுகிறது. வருடம் 2000 சிக்கலை தீர்த்து வைப்பதற்காக உருவாக்கப்பட்ட அரசாங்கத்தின் “ஒய்2கே” குழுவில் உறுப்பினராக இருந்தார். *தி பாம்*!* ;ஃபால்அவுட் ஆஃப் இன்டியா`ஸ் மேஜர் நியூக்கிளியர் எக்ஸ்புளோசன்ஸ்* ( இந்தியாவின் அணு வெடிப்பின் வீழ்ச்சி மற்றும் பொருளாதார மாற்றத்திற்கான தகவல் அமைப்புகள்) உட்படப் பல வெளியீடுகளை வெளியிட்ட பெருமை இவருக்கு உண்டு. அறிவியல் மற்றும் தொழில்நுட்பத்தில் இவரது பங்களிப்புகளுக்காக 2005ஆம் ஆண்டில் இந்திய அரசு இவருக்கு இந்திய குடிமகன்களுக்கு வழங்கப்படும் மூன்றாவது மிக உயர்ந்த விருதான பத்ம பூசண் விருதை வழங்கியது.
# இலித்தியம் நைட்ரேட்டு

**இலித்தியம் நைட்ரேட்டு** (*Lithium nitrate*) என்பது LiNO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். நைட்ரிக் அமிலத்தின் இலித்தியம் உப்பான இச்சேர்மம் ஒரு கார உலோக நைட்ரேட்டு உப்பாக வகைப்படுத்தப்படுகிறது. ஈரம் உறிஞ்சியாகத் திகழும் இவ்வுப்பு நீரை உறிஞ்சி இலித்தியம் நைட்ரேட்டு முந்நீரேற்று என்ற நீரேற்றாக உருவாகிறது. இதன் ஈருறுப்புச் சேர்மங்கள் வெப்ப பரிமாற்று பாய்மங்களுக்காக ஆராயப்படுகின்றன.  
நைட்ரிக் அமிலத்துடன் இலித்தியம் கார்பனேட்டு அல்லது இலித்தியம் ஐதராக்சைடு சேர்மத்தைச் சேர்த்து சூடுபடுத்துவதால் இலித்தியம் நைட்ரேட்டு உருவாகிறது.
# இலித்தியம் நைட்ரேட்டு

## பயன்கள்

நிறமற்ற ஈரமுறிஞ்சும் இலித்தியம் நைட்ரேட்டு உப்பு சிவப்பு நிற பட்டாசு மற்றும் வெடிபொருள்கள் தயாரிப்பில் ஓர் ஆக்சிசனேற்றும் முகவராகப் பயன்படுத்தப்படுகிறது.  
நீரேற்றப்பட்ட வடிவமான இலித்தியம் நைட்ரேட் முந்நீரேற்று 287±7 யூல்/கி இணைவின் மிக உயர்ந்த தன்வெப்பத்தைக் கொண்டுள்ளது, எனவே இதன் உருகும் வெப்பநிலையான 303.3 கெல்வினில் வெப்ப ஆற்றல் சேமிப்புக்காகப் பயன்படுத்தப்படுகிறது.  
சமையலுக்கு சூரியனில் இருந்து சேகரிக்கப்படும் வெப்பத்தை சமையலுக்குப் பயன்படுத்த சேமிக்கும் ஒரு ஊடகமாக இலித்தியம் நைட்ரேட்டு முன்மொழியப்பட்டுள்ளது. பிரெசுனல் விலையைப் பயன்படுத்தி திண்மநிலை இலித்தியம் நைட்ரேட்டை உருக்கி பின்னர் இது ஒரு "சூரிய மின்கலமாக" செயல்படுத்தப்படுகிறது. வெப்பச்சலனம் மூலம் வெப்பத்தை மறுபகிர்வு செய்ய இவ்வமைப்பு அனுமதிக்கிறது.
# இலித்தியம் நைட்ரேட்டு

## தயாரிப்பு

நைட்ரிக் அமிலம் மற்றும் இலித்தியம் கார்பனேட்டை ஒன்றாகச் சேர்த்து வினைபுரியச் செய்வதன் மூலம் இலித்தியம் நைட்ரேட்டை தயாரிக்க முடியும்.
::Li<sub>2</sub>CO<sub>3</sub> + 2 HNO<sub>3</sub> → 2 LiNO<sub>3</sub> + H<sub>2</sub>O + CO<sub>2</sub>  
பொதுவாக LiNO<sub>3</sub> சேர்மத்தை உருவாக்கும் போது, அமிலம் அனைத்தும் எப்போது நடுநிலையாக்கப்பட்டது என்பதை அறிய காடிகாரத்தனமை சுட்டெண் காட்டி பயன்படுத்தப்படுகிறது. இருப்பினும், இந்த நடுநிலையாக்கத்தை கார்பன் டை ஆக்சைடு உற்பத்தி இழப்புடன் ஒப்பிட்டு கண்டறியலாம். அதிகப்படியான நீரின் இருப்பை அகற்ற விளைபொருளை சூடாக்கலாம்.
# இலித்தியம் நைட்ரேட்டு

## நச்சுத்தன்மை

இலித்தியம் நைட்ரேட்டு உட்கொள்வதால் மத்திய நரம்பு மண்டலம், தைராய்டு, சிறுநீரகங்கள் மற்றும் இருதய-நாள அமைப்பு ஆகியவற்றில் நச்சுத்தன்மையை ஏற்படுத்தும். தோல், கண்கள் மற்றும் சளி சவ்வுகளுக்கு வெளிப்படும் போது, இலித்தியம் நைட்ரேட்டு எரிச்சலை ஏற்படுத்தும்.
# அன்சன் பால்

**அன்சன் பால்** (*Anson Paul*) என்பவர் ஓர் இந்திய நடிகராவார், இவர் முதன்மையாக மலையாளத் திரைத்துறையில் தோன்றுகிறார் ஒரு சில தமிழ் படங்களிலும் நடித்திருக்கிறார். *கேக்யு* என்ற 2013 ஆம் ஆண்டு வெளியான மலையாளத் திரைப்படத்தில் பார்வதி ஓமனகுட்டனுடன் நடித்தார், *சு.* *சு...* *சுதி வாத்மீகம்* என்ற மலையாளத் திரைப்படத்திலும், *ரெமோ* என்ற தமிழ்த் திரைப்படத்திலும் தோன்றினார்.
# அன்சன் பால்

## தொழில்

அன்சன் பால் ஒரு இளங்கலைப் பொறியியல் பட்டதாரி. *ஆபிரகாமிண்றெ சந்ததிகள்* (2018) என்ற மலையாளத் திரைப்படத்தில் மம்முட்டியுடன் இணைந்து ஒரு முக்கிய பாத்திரத்தில் நடித்தார், இவரது இத்திரைப்பட பாத்திரத்தை "அற்புதமான நடிப்பு, இவர் நம்பிக்கைக்குரிய நடிகர்களில் ஒருவர்" என்று *தி டைம்சு ஆப் இந்தியா* மதிப்பாய்வு செய்தது. *தி கேம்ப்ளர்* என்ற 2019 ஆம் ஆண்டு வெளியான மலையாளத் திரைப்படத்தில் கதாநாயகனாக நடித்தார்.  
தற்போது பால் அதிதி ராவ் ஹைதாரி, கெட்டிகா சர்மாவுடன் இணைந்து ராசேசு எம். செல்வா இயக்கும் தமிழ்-தெலுங்குத் திரைப்படத்தில் கதாநாயகியாக நடிக்கிறார்.
# அன்சன் பால்

## திரைப்படவியல்

### திரைப்படங்கள்

| 2013 | *கேக்யு* | ரோஷன் | மலையாளம் |
| --- | --- | --- | --- |
| 2015 | *சு.. சு... சுதி வாத்மீகம்* | விஜய் பாபு |  |
| 2016 | *ஊழம்* | எட்வர்ட் மார்க்வெஸ் |  |
| *ரெமோ* | டாக்டர் விஷ்வா | தமிழ் |  |
| 2017 | *சோலோ* | Justin | மலையாளம் |
| தமிழ் |  |  |  |
| *ஆடு 2* | அனலி சாபு | மலையாளம் |  |
| 2018 | *கலா விப்லவம் பிரணயம்* | ஜெயன் |  |
| *ஆபிரகாமிண்றெ சந்ததிகள்* | பிலிப் ஆபிரகாம் |  |  |
| 2019 | *90 எம்எல்* | வெங்கி | தமிழ் |
| *தி கேம்ப்லர்* | ஆன்சன் | மலையாளம் |  |
| *தம்பி* | கரன் | தமிழ் |  |
| 2023 | *ரகேல் மக்கன் கோரா* | கோரா | மலையாளம் |
| *தாள்* | மித்ரன் |  |  |
# அன்சன் பால்

## திரைப்படவியல்

### மற்றவை

| 2016 | *அன்பேந்திரலே மா* | தமிழ் | இசை காணொளி |  |
| --- | --- | --- | --- | --- |
| 2017 | *உன் விழிகளில் விழிந்தேன்* | இசை காணொளி |  |  |
| *ராஸ்தார்* | இந்தி | இசை காணொளி |  |  |
| *லீனா* | மலையாளம் | குறும்படம் |  |  |
| 2021 | *லாலா* | இசை காணொளி |  |  |
| 2022 | சுகர் | ஆங்கிலம் | குறும்படம் | } |
# அன்சன் பால்

## விருதுகள்

- 2018: சந்தோசம் திரைப்பட விருதுகள் - சிறந்த துணை நடிகர் - தனி
# பாரிட் சூலோங்

**பாரிட் சூலோங்** (மலாய்: *Parit Sulong*; ஆங்கிலம்: *Parit Sulong*; சீனம்: 巴力苏隆); என்பது மலேசியா, ஜொகூர், பத்து பகாட் மாவட்டத்தில் அமைந்துள்ள ஒரு சிறிய நகரம் ஆகும். மூவாருக்கு கிழக்கே 30 கி.மீ. (19 மைல்) தொலைவில் உள்ளது.  
இரண்டாம் உலகப் போரின் போது, இங்கு கட்டப்பட்ட வரலாற்றுச் சிறப்புமிக்க பாரிட் சூலோங் பாலம்; அந்த நகரத்தின் முக்கிய அம்சமாகும். பத்து பகாட் மாவட்டத்தின் தலைநகரான பத்து பகாட் நகரிலிருந்து 18 கி.மீ. (11 மைல்) தொலைவில் பாரிட் சூலோங் அமைந்துள்ளது.
# பாரிட் சூலோங்

## வரலாறு

1942 சனவரி 22-ஆம் தேதி, 45-ஆவது இந்தியப் படை; 8-ஆவது ஆஸ்திரேலிய தரைப்படையைச் சேர்ந்த 150 போர்க் கைதிகள் சப்பானிய இராணுவத்தின் 25-ஆவது படைப்பிரிவினரால் இங்கு கொல்லப்பட்டது ஒரு வரலாற்று நிகழ்வாக அறியப்படுகிறது. அந்த வரலாற்று நிகழ்வு பாரிட் சூலோங் படுகொலை என்று அழைக்கப்படுகிறது.  
ஏறக்குறைய 150 ஆஸ்திரேலிய மற்றும் இந்திய வீரர்கள்; சப்பானிய இராணுவத்தின் போர்க் கைதிகள் ஆனார்கள். போர்க் கைதிகளான அவர்கள் அடித்துத் துன்புறுத்தப் பட்டனர்; மற்றும் நகர முடியாத போர்க் கைதிகள் கொல்லப்பட்டனர். எஞ்சியிருந்த வீரர்கள் அருகிலுள்ள கட்டிடத்திற்குள் அடைக்கப்பட்டனர்.  
அங்கு அவர்கள் நிர்வாணமாக்கப்பட்டு நெரிசலான அறைகளில் வைக்கப்பட்டனர். அவர்களுக்கு மருத்துவக் கவனிப்பு மற்றும் குடிப்பதற்குத் தண்ணீர் மறுக்கப்பட்டன. இந்த நேரத்தில், அரச சப்பானிய வீரர்கள், இந்திய வீரர்கள் சிலரின் தலைகளைத் துண்டித்தனர். மற்றும் சிலர் சுட்டுக் கொல்லப்பட்டனர்.
# பாரிட் சூலோங்

## வரலாறு

### தக்குமா நிசிமுரா

சிறிது நேரத்திற்குப் பிறகு, எஞ்சியிருந்த வீரர்கள் கட்டிடத்தில் இருந்து வெளியே தள்ளப்பட்டனர. அங்கு அவர்கள் துப்பாக்கிக் கட்டைகளால் அடிக்கப்பட்டனர். அவர்களில் சிலர் சமுராய் கத்திகளால் குத்தப்பட்டு கொலை செய்யப்பட்டனர். மேலும் பலர் சாலையின் நடுவில் கம்பியால் கட்டப்பட்டு இயந்திரத் துப்பாக்கியால் சுடப்பட்டனர். உயிருடன் இருந்த மற்ற போர்க் கைதிகள் சிலரின் மீது பெட்ரோலை ஊற்றி தீ வைக்கப்பட்டது. இந்தப் படுகொலையில் 150 போர்க் கைதிகள் உயிரிழந்தனர்.  
படுகொலைக்கு உத்தரவிட்ட சப்பானிய அதிகாரி, தக்குமா நிசிமுரா, போர்க் குற்றங்களில் ஈடுபட்டதாக மெய்ப்பிக்கப்பட்டு, 1951 சூன் 11 அன்று தூக்கிலிடப்பட்டார்.
# அலிசே அக்னிகோத்ரி

**அலிசே அக்னிகோத்ரி** (*Alizeh Agnihotri*) என்பவர் ஓர் இந்திய நடிகையாவார். அதுல் அக்னிகோத்ரி இயக்கிய *ஹலோ* திரைப்படத்தில் குழந்தை நடிகையாக அறிமுகமானார். இவர் 2023 ஆம் ஆண்டு பேஃரி திரைப்படத்தில் கதாநாயகியாக நடித்தார், இத்திரைப்படத்திற்காக இவர் சிறந்த பெண் அறிமுகத்திற்கான பிலிம்பேர் விருதை வென்றார்.
# அலிசே அக்னிகோத்ரி

## வாழ்க்கை

21 செப்டம்பர் 2000 அன்று இந்தியாவின் மும்பையில் நடிகரும், தயாரிப்பாளரும், இயக்குநருமான அதுல் அக்னிகோத்ரி மற்றும் அல்விரா கான் அக்னிகோத்ரி ஆகியோருக்கு இளைய மகளாக அலிசே அக்னிகோத்ரி பிறந்தார்.
# அலிசே அக்னிகோத்ரி

## வாழ்க்கை

### திரைப்படங்கள்

| 2008 | *ஹலோ* | திரைப்பட அறிமுகம் (குழந்தை நடிகர்) |  |  |
| --- | --- | --- | --- | --- |
| 2023 | *பாஃரே* | நியாதி சிங் | திரைப்பட அறிமுகம் (முன்னணி நடிகர்) | } |
# அலிசே அக்னிகோத்ரி

## விருதுகள் மற்றும் பரிந்துரைகள்

| 2024 | 69வது பிலிம்பேர் விருதுகள் | சிறந்த பெண் அறிமுகம் | *ஃபாரே* | } |
| --- | --- | --- | --- | --- |
# தூய லெபனான் அன்னை

**தூய லெபனான் அன்னை திருத்தலம்** (*Shrine of Our Lady of Lebanon*) அல்லது **புனித ஹரிசா அன்னை** (*Our Lady of Harissa*, , *Sayyidat Lubnān*) என்பது லெபனானில் உள்ள ஹரிசா கிராமத்தில் உள்ள ஒரு மரியன்னை ஆலயம் மற்றும் புனித யாத்திரை தளமாகும்.  
இந்த ஆலயம் மரோனைட் திருச்சபை முதுவருக்கு சொந்தமானது, அவர்கள் 1904 ஆம் ஆண்டில் நிறுவப்பட்டதிலிருந்து அதன் நிர்வாகத்தை மரோனைட் லெபனான் மிஷனரிகளின் சபைக்கும், இயேசு சபையின் லூசியன் காட்டினுக்கும் ஒப்படைத்தனர்; என்பது கிறிஸ்டியன் டவுட்டல் (செயிண்ட் ஜோசப் பல்கலைக்கழகத்தின் லெபனான் வரலாற்றாசிரியர்) கருத்து. இயேசுவின் தாயான மரியாவை கௌரவிக்கும் உலகின் மிக முக்கியமான ஆலயங்களில் இதுவும் ஒன்றாகும். இந்த ஆலயம் 15 டன் எடையுள்ள பிரம்மாண்டமான வெண்கல சிலையால் சிறப்பிக்கப்படுகிறது. இது 8.5 மீ உயரமும், ஐந்து மீட்டர் விட்டமும் கொண்டது. கன்னி மரியாள் பெய்ரூட் நகரை நோக்கி கைகளை நீட்டியப்படி இந்த சிலை உருவாக்கப்பட்டுள்ளது.  
தூய லெபனான் அன்னை திருத்தலம் உலகம் முழுவதிலுமிருந்து கோடிக்கணக்கான விசுவாசமான கிறிஸ்தவர்கள் மற்றும் இஸ்லாமியர்களை ஈர்க்கிறது. 1954 ஆம் ஆண்டானது 50 வது ஜூபிலியும் கத்தோலிக்க கோட்பாடானா மரியன்னையின் மாசற்ற கருத்தரிப்பு (மரியாவின் அமலாவுற்பவம்) நிறுவப்பட்ட நூறாவது ஆண்டு நிறைவாகும். இந்தக் கொண்டாட்டங்களின் போது, திருத்தந்தை பன்னிரண்டாம் பயஸ் தன் பிரதிநிதியான கர்தினால் ஆஞ்செலோ ரொன்காலி (பின்னாளில் திருத்தந்தை இருபத்திமூன்றாம் யோவான் ஆனார்) அவர்களை லெபனானுக்கு அனுப்பினார். திருத்தந்தை இரண்டாம் ஜான் பால் 1997 இல் தூய லெபனான் அன்னை திருத்தலத்திற்கு சென்றார்.  
நிர்வாகத்திற்குப் பொறுப்பான மரோனைட் லெபனான் மிஷனரிகளின் சபை, அனைத்து உள்ளூர் தேவாலயங்கள், கிறிஸ்தவ சமூகங்கள் மற்றும் அப்போஸ்தலிக்க இயக்கங்களிடையே உறவுகளை வலுப்படுத்துவதில் சிறந்தமுறையில் செயல்படுகிறது.  
லெபனான் கிறிஸ்தவர்களும், ட்ரூஸ் மற்றும் இஸ்லாமியர்களும் இயேசுவின் தாய் மரியா மீது தனி பக்தி கொண்டுள்ளனர். திருத்தல கட்டுமானம் நிறைவுற்ற 1908 ஆம் ஆண்டில் அந்தியோக் மரோனைட் முதுபெரும் ஆயர்தந்தை மரியாவை "லெபனோனின் ராணி" என்று அறிவித்தார். ஜுனியா விரிகுடாவை பார்க்கும் இடத்தில் உள்ளதால், இந்த ஆலயம் ஒரு முக்கிய சுற்றுலா தலமாக மாறியுள்ளது, அங்கு சுற்றுலாப் பயணிகள் ஜுனியா நகரத்திலிருந்து ஹரிசா வரை டெலிபோரிக் என்ற கோண்டோலா லிப்ட்டில் (ரோபோ கார்) செல்கிறார்கள்.
# தூய லெபனான் அன்னை

## வரலாறு

தூய லெபனான் அன்னையின் சிலை என்பது வெண்கலத்தால் செய்யப்பட்டு வெள்ளை வர்ணம் பூசப்பட்ட பிரெஞ்சு தயாரிப்பான, 13 டன் எடைகொண்ட கன்னி மரியாவின் சிலையாகும். இது 1907 ஆம் ஆண்டில் பெய்ரூட்டுக்கு வடக்கே 20 கிமீ தொலைவில் உள்ள ஹரிசா கிராமத்தில் கடல் மட்டத்திலிருந்து 650 மீட்டர் உயரத்தில் ஒரு மலையின் உச்சியில் தூய லெபனான் அன்னையின் நினைவாக அமைக்கப்பட்டது. இந்த நிலத்தை யூசுப் கசென் என்பவர் நன்கொடையாக வழங்கினார். இது கல் அடித்தளத்தின் மேல் கூடியிருந்த ஏழு பிரிவுகளால் ஆனது, இது 64 மீ கீழ் சுற்றளவு, 12 மீ மேல் சுற்றளவு மற்றும் ஒட்டுமொத்த உயரம் 20 மீ ஆகியவற்றைக் கொண்டிருந்தது. சிலையின் உயரம் 8.50 மீ, அதன் விட்டம் 5.50 மீ. இந்த சிலை மற்றும் ஆலயம் 1908 ஆம் ஆண்டில் திறக்கப்பட்டது, மேலும் இது ஒரு முக்கிய யாத்திரை தலமாக மாறியுள்ளது. இந்த சிலையை பெயர் குறிப்பிட விரும்பாத ஒரு பிரெஞ்சு பெண் நன்கொடையாக வழங்கினார்.
# தூய லெபனான் அன்னை

## திருத்தந்தையின் வருகை

திருத்தந்தை இரண்டாம் ஜான் பால் 1997ம் ஆண்டு மே 10ம் தேதி லெபனானுக்கு அரசு முறை பயணம் மேற்கொண்டார். புதிய பேராலயத்தில் திருப்பலி நிறைவேற்றினார். டிசம்பர் 8, 1998 அன்று, உலக நோயுற்றோர் நாள் 1999 ஆம் ஆண்டு பிப்ரவரி மாதம் 11 நாள் அன்று ஹரிசாவில் உள்ள தூய லெபனான் அன்னை திருத்தலத்தில் கொண்டாடப்படும் என்று வத்திக்கான் அறிவித்தது. லெபனான் மக்களின் வேதனையான துயரங்களைக் உற்றுநோக்கும் லெபனான் அன்னை, உலகில் துன்புறும் அனைவருக்கும் உதவ வேண்டும் என்று திருத்தந்தை இரண்டாம் ஜான் பால் செபித்தார்.  
திருத்தந்தை பதினாறாம் பெனடிக்ட் லெபனான் மற்றும் காசாவில் அமைதிக்கான அழைப்பை ஜனவரி 28, 2007 அன்று தூய லெபனான் அன்னையின் பாதுகாப்பை வேண்டுதல் ஜெபத்தின் மூலம் தொடங்கினார். "லெபனானில் உள்ள கிறிஸ்தவர்கள், பல்வேறு சமூகங்களுக்கிடையேயான உண்மையான உரையாடலை ஊக்குவிப்பவர்களாக இருக்க வேண்டும் என்ற அறிவுறுத்தலை நான் மீண்டும் வலியுறுத்துகிறேன், மேலும் ஒவ்வொருவரிடமும் தூய லெபனான் அன்னையின் பாதுகாப்பை நான் கோருகிறேன்" என்றார்.  
லெபனானுக்கான அப்போஸ்தலிக்க நுன்சியோ (திருத்தந்தையின் தூதர்) மற்றும் நான்கு கத்தோலிக்க கீழைத்திருச்சபைகளின் முதுவர் ஆயர்தந்தைகளின் இருப்பிடம் லெபனான் அன்னையின் ஆலயத்திற்கு அருகில் உள்ளன.
# தூய லெபனான் அன்னை

## தூய லெபனான் அன்னைக்கு அர்ப்பணிக்கப்பட்ட ஆலயங்கள், பள்ளிகள் மற்றும் திருத்தலங்கள்

### அர்ஜென்டினா

- இன்ஸ்டிடூடோ நுஸ்ட்ரா சென்யோரா டெல் லிபானோ, சான் மார்ட்டின், மெண்டோசா, அர்ஜென்டினா.
- பர்ரோகியா நுஸ்ட்ரா சென்யோரா டெல் லிபானோ, புவெனஸ் ஐரிஸ், அர்ஜென்டினா.
# தூய லெபனான் அன்னை

## தூய லெபனான் அன்னைக்கு அர்ப்பணிக்கப்பட்ட ஆலயங்கள், பள்ளிகள் மற்றும் திருத்தலங்கள்

### ஆத்திரேலியா

- தூய லெபனான் அன்னை மரோனைட் கத்தோலிக்க ஆலயம், மெல்பேர்ண், விக்டோரியா மாகாணம்
- தூய லெபனான் அன்னை மரோனைட் கத்தோலிக்க ஆலயம், ஹாரிஸ் பார்க், சிட்னி, நியூ சவுத் வேல்ஸ் மாகாணம்.
- தூய லெபனான் அன்னை கல்லூரி, ஹாரிஸ் பார்க், சிட்னி, நியூ சவுத் வேல்ஸ் மாகாணம்.
- தூய லெபனான் அன்னை மரோனைட் கத்தோலிக்க ஆலயம், வெஸ்ட் வல்லன்காங், நியூ சவுத் வேல்ஸ்.
# தூய லெபனான் அன்னை

## தூய லெபனான் அன்னைக்கு அர்ப்பணிக்கப்பட்ட ஆலயங்கள், பள்ளிகள் மற்றும் திருத்தலங்கள்

### பிரேசில்

- தூய லெபனான் அன்னை மெல்கைட் கத்தோலிக்க ஆலயம், ஃபோர்டலேசா.
- தூய லெபனான் அன்னை சதுக்கம், விஸ்கோண்டே டோ ரியோ பிரான்கோ, மினாஸ் ஜெரைஸ்.
- தூய லெபனான் அன்னை மரோனைட் கத்தோலிக்க ஆலயம், பெலோ அரிசாஞ்ச், மினாஸ் ஜெரைஸ்.
- தூய லெபனான் அன்னை பேராலயம், சாவோ பாவுலோ, சாவோ பாவுலோ மாநிலம்.
- தூய லெபனான் அன்னை பங்கு ஆலயம், போர்ட்டோ அலெக்ரி, இரியோ கிராண்டு டொ சுல் மாநிலம்.
- தூய லெபனான் அன்னை ஆலயம், இரியோ டி செனீரோ, இரியோ டி செனீரோ மாநிலம்.
# தூய லெபனான் அன்னை

## தூய லெபனான் அன்னைக்கு அர்ப்பணிக்கப்பட்ட ஆலயங்கள், பள்ளிகள் மற்றும் திருத்தலங்கள்

### கனடா

- தூய லெபனான் அன்னை மரோனைட் கத்தோலிக்க ஆலயம், ஹாலிஃபாக்ஸ், நோவா ஸ்கோசியா மாகாணம்.
- தூய லெபனான் அன்னை மரோனைட் கத்தோலிக்க ஆலயம், தொராண்டோ, ஒண்டாரியோ மாகாணம்.
- தூய லெபனான் அன்னை மரோனைட் கத்தோலிக்க ஆலயம் மற்றும் திருத்தலம், லீமிங்டன், ஒண்டாரியோ மாகாணம்.
- தூய லெபனான் அன்னை மரோனைட் கத்தோலிக்க ஆலயம், லவால், கியூபெக்.
# தூய லெபனான் அன்னை

## தூய லெபனான் அன்னைக்கு அர்ப்பணிக்கப்பட்ட ஆலயங்கள், பள்ளிகள் மற்றும் திருத்தலங்கள்

### கொலம்பியா

- தூய லெபனான் அன்னை பேராலயம், பொகோட்டா, (*)* சாண்டா கிளாரா டி அஸ்சீஸ் ஆலயம்.
# தூய லெபனான் அன்னை

## தூய லெபனான் அன்னைக்கு அர்ப்பணிக்கப்பட்ட ஆலயங்கள், பள்ளிகள் மற்றும் திருத்தலங்கள்

### பிரான்ஸ்

- நோட்ரே டேம் டு லிபன், பாரிஸ், பிரான்ஸ், பாரிஸின் தூய லெபனான் அன்னை மரோனைட் கத்தோலிக்க திருச்சபையின் இருக்கை.
# தூய லெபனான் அன்னை

## தூய லெபனான் அன்னைக்கு அர்ப்பணிக்கப்பட்ட ஆலயங்கள், பள்ளிகள் மற்றும் திருத்தலங்கள்

### மெக்சிக்கோ

- தூய வல்வனேரா அன்னை பேராலயம், மெக்ஸிகோ நகரம், மெக்ஸிகோவில் உள்ள லெபனானின் மறைசாட்சிகளின் அன்னை மரோனைட் கத்தோலிக்க திருச்சபையின் இருக்கை.
# தூய லெபனான் அன்னை

## தூய லெபனான் அன்னைக்கு அர்ப்பணிக்கப்பட்ட ஆலயங்கள், பள்ளிகள் மற்றும் திருத்தலங்கள்

### தென்னாப்பிரிக்கா

- சிடார்ஸின் தூய லெபனான் அன்னை திருத்தலம், உட்மீட், ஜோகானஸ்பேர்க்.
- மரோனைட் கத்தோலிக்க ஆலயம், முல்பர்ட்டன், ஜோகானஸ்பேர்க்.
# தூய லெபனான் அன்னை

## தூய லெபனான் அன்னைக்கு அர்ப்பணிக்கப்பட்ட ஆலயங்கள், பள்ளிகள் மற்றும் திருத்தலங்கள்

### ஐக்கிய ராஜ்யம்

- தூய லெபனான் அன்னை பங்கு ஆலயம், லண்டன்.
# தூய லெபனான் அன்னை

## தூய லெபனான் அன்னைக்கு அர்ப்பணிக்கப்பட்ட ஆலயங்கள், பள்ளிகள் மற்றும் திருத்தலங்கள்

### அமெரிக்கா

#### கலிபோர்னியா

- புனித எப்ரெம்ஸ் மரோனைட் கத்தோலிக்க தேவாலயத்தில் உள்ள மரியம் வாழ்வின் தாய் திருத்தலம் (தூய லெபனான் அன்னையின் மருவுருவம்) – எல் கஜோன், கலிபோர்னியா.
- தூய லெபனான் அன்னையின் மரோனைட் திருச்சபை இருக்கை – லாஸ் ஏஞ்சலஸ், கலிபோர்னியா.
- லெபனான் மலை அன்னை தேவாலயம் – லாஸ் ஏஞ்சலஸ், கலிபோர்னியா.
- தூய லெபனான் அன்னை மரோனைட் அந்தியோக்கீன் கத்தோலிக்க தேவாலயம் - மில்ப்ரே, கலிபோர்னியா.
# தூய லெபனான் அன்னை

## தூய லெபனான் அன்னைக்கு அர்ப்பணிக்கப்பட்ட ஆலயங்கள், பள்ளிகள் மற்றும் திருத்தலங்கள்

### அமெரிக்கா

#### கனெக்டிகட்

- தூய லெபனான் அன்னை மரோனைட் கத்தோலிக்க தேவாலயம், வாட்டர்பரி, கனெக்டிகட்.
# தூய லெபனான் அன்னை

## தூய லெபனான் அன்னைக்கு அர்ப்பணிக்கப்பட்ட ஆலயங்கள், பள்ளிகள் மற்றும் திருத்தலங்கள்

### அமெரிக்கா

#### கொலம்பியா மாவட்டம்

- தூய லெபனான் அன்னை திருக்கோட்டம், அமலோற்பவ அன்னை தேசிய திருத்தலப் பேராலயம், வாஷிங்டன், டி.சி.
- தூய லெபனான் அன்னை பங்கு ஆலயம், வாஷிங்டன், டி.சி.
- தூய லெபனான் அன்னை குருமடம், வாஷிங்டன், டி.சி.
# தூய லெபனான் அன்னை

## தூய லெபனான் அன்னைக்கு அர்ப்பணிக்கப்பட்ட ஆலயங்கள், பள்ளிகள் மற்றும் திருத்தலங்கள்

### அமெரிக்கா

#### புளோரிடா

- தூய லெபனான் அன்னை மரோனைட் கத்தோலிக்க தேவாலயம், மயாமி, புளோரிடா.
# தூய லெபனான் அன்னை

## தூய லெபனான் அன்னைக்கு அர்ப்பணிக்கப்பட்ட ஆலயங்கள், பள்ளிகள் மற்றும் திருத்தலங்கள்

### அமெரிக்கா

#### இலினொய்

- தூய லெபனான் அன்னை மரோனைட் கத்தோலிக்க தேவாலயம், லோம்பார்ட், இலினொய்.
# தூய லெபனான் அன்னை

## தூய லெபனான் அன்னைக்கு அர்ப்பணிக்கப்பட்ட ஆலயங்கள், பள்ளிகள் மற்றும் திருத்தலங்கள்

### அமெரிக்கா

#### மாசசூசெட்ஸ்

- சிடார்ஸின் தூய லெபனான் அன்னை தேவாலயம், பாஸ்டன், மாசசூசெட்ஸ்.
# தூய லெபனான் அன்னை

## தூய லெபனான் அன்னைக்கு அர்ப்பணிக்கப்பட்ட ஆலயங்கள், பள்ளிகள் மற்றும் திருத்தலங்கள்

### அமெரிக்கா

#### மிச்சிகன்

- தூய லெபனான் அன்னை மரோனைட் கத்தோலிக்க தேவாலயம், பிளின்ட், மிச்சிகன்.
# தூய லெபனான் அன்னை

## தூய லெபனான் அன்னைக்கு அர்ப்பணிக்கப்பட்ட ஆலயங்கள், பள்ளிகள் மற்றும் திருத்தலங்கள்

### அமெரிக்கா

#### மிசூரி

- தூய லெபனான் அன்னை கத்தோலிக்க திருச்சபை இருக்கை, செயிண்ட் லூயிஸ், மிசூரி.
# தூய லெபனான் அன்னை

## தூய லெபனான் அன்னைக்கு அர்ப்பணிக்கப்பட்ட ஆலயங்கள், பள்ளிகள் மற்றும் திருத்தலங்கள்

### அமெரிக்கா

#### நியூயார்க்

- தூய லெபனான் அன்னை மரோனைட் கத்தோலிக்கப் பேராலயம், புரூக்ளின்.
- தூய லெபனான் அன்னை பங்கு ஆலயம், (1914 மரோனைட்; 1934 ரோமன்), நயாகரா ஃபால்ஸ் நகரம், நியூயார்க்.
# தூய லெபனான் அன்னை

## தூய லெபனான் அன்னைக்கு அர்ப்பணிக்கப்பட்ட ஆலயங்கள், பள்ளிகள் மற்றும் திருத்தலங்கள்

### அமெரிக்கா

#### ஒகையோ

- தூய லெபனான் அன்னை மரோனைட் மிஷன், கொலம்பஸ், ஒகையோ.
- தூய லெபனான் அன்னை தேசிய திருத்தலப் பேராலயம், நார்த் ஜாக்சன், ஒகையோ.
# தூய லெபனான் அன்னை

## தூய லெபனான் அன்னைக்கு அர்ப்பணிக்கப்பட்ட ஆலயங்கள், பள்ளிகள் மற்றும் திருத்தலங்கள்

### அமெரிக்கா

#### ஒக்லஹாமா

- தூய லெபனான் அன்னை கத்தோலிக்க தேவாலயம், நார்மன், ஒக்லஹாமா.
# தூய லெபனான் அன்னை

## தூய லெபனான் அன்னைக்கு அர்ப்பணிக்கப்பட்ட ஆலயங்கள், பள்ளிகள் மற்றும் திருத்தலங்கள்

### அமெரிக்கா

#### பென்சில்வேனியா

- தூய லெபனான் அன்னை மரோனைட் கத்தோலிக்க தேவாலயம், ஈஸ்டன், பென்சில்வேனியா.
# தூய லெபனான் அன்னை

## தூய லெபனான் அன்னைக்கு அர்ப்பணிக்கப்பட்ட ஆலயங்கள், பள்ளிகள் மற்றும் திருத்தலங்கள்

### அமெரிக்கா

#### டெக்சாஸ்

- தூய லெபனான் அன்னை மரோனைட் கத்தோலிக்க தேவாலயம், ஆஸ்டின், டெக்சாஸ்.
- தூய செடார்ஸ் அன்னை மரோனைட் கத்தோலிக்க தேவாலயம், ஹூஸ்டன், டெக்சாஸ்.
- தூய லெபனான் அன்னை மரோனைட் கத்தோலிக்க தேவாலயம், லூயிஸ்வில்லே, டெக்சாஸ்.
# தூய லெபனான் அன்னை

## தூய லெபனான் அன்னைக்கு அர்ப்பணிக்கப்பட்ட ஆலயங்கள், பள்ளிகள் மற்றும் திருத்தலங்கள்

### அமெரிக்கா

#### மேற்கு வர்ஜீனியா

- தூய லெபனான் அன்னை மரோனைட் கத்தோலிக்க தேவாலயம், வீலிங், மேற்கு வர்ஜீனியா.
# தூய லெபனான் அன்னை

## தூய லெபனான் அன்னைக்கு அர்ப்பணிக்கப்பட்ட ஆலயங்கள், பள்ளிகள் மற்றும் திருத்தலங்கள்

### உருகுவே

- தூய லெபனான் அன்னை பங்கு ஆலயம், மொண்டேவீடியோ.
# உயிர்ப்பு உலர்தாவரகம்

**உயிர்ப்பு உலர்தாவரகம்** (*Herbarium vivum*) என்பது உலர் தாவரகத்தின் மேம்பட்ட ஆவணக் காப்பகம் ஆகும். ஒரு குறிப்பிட்ட இடத்தின் தாவரங்கள், அவைகளின் படங்கள், அவைகளின் பறத் தோற்ற விவரங்களைச் சேகரித்து வைக்கும் இடம் ஆகும். உலர்தாவரகத்தின் ஒரு தாவர ஆவணம் காய்ந்து, அதன் தோற்றம் மங்கி உயிப்புடன் இருக்காது. அதனைஅனைவராலும் எளிதில் புரிந்து கொள்ள இயலாது. ஆனால், உயிரிப்பு உலர் தாவரக ஆவணமானது ஒப்பிட்டளவில் நிறங்களை எளிதில் உணர இயலும். மேலும் தாவரப் பாகங்களின் அளவு சுருங்காமல் அதே அளவு உருவாக்கப்படுகிறது. அதனால் யாவரும் எளிதில், ஒரு தாவரத்தின் புறத்தோற்றத்தினை எளிதில் உணர இயலும். பொதுவாக இவை செதுக்குதல் (engraving) நுட்பத்தாலும், கல்லச்சுக்கலை (lithography) நுட்பத்தாலும், ஒரு ஆவணத்திற்குரிய தாவரம் வார்ப்பு செய்யப்படுகிறது. பிறகு அச்சு மைகளாலும், பிற நிறமூட்டிகளாலும், இக்கலைகளால் உருவாக்கப்பட்ட படங்கள் உயிரோட்டம் பெறுகிறது. அதனால் தாவரங்களின் புறத்தோற்றத்தினைக் குறிப்புகளுடன், எளிதில் அறிய முடிகிறது. 1562 ஆம் ஆண்டில், செருமானிய தாவரவியலாளர் எயிரோனைமசு ஆர்டேர் (Hieronymus Harder (1523-1607)) என்பவர் முதன்முதலில் உருவாக்கிய, **உயிர்ப்பு உலர்தாவரகம்** 12 தொகுதிகளில் வெளிவந்தது. அவற்றில் ஒரு ஆவணத்தினை, இணைநிலையில் (online) இங்கு காணலாம்.
# பூண்டு சட்னி

**பூண்டு சட்னி** (*Garlic chutney*, *lahsun chutney*, *lahsun ki chutney*, *lehsun chutney*, *bellulli chutney*) என்பது சட்னி வகையும், சுவையூட்டியும் ஆகும். இவ்வுணவு இந்தியத் துணைக்கண்டத்தில் தோன்றியதாகும். காயாத அல்லது காய்ந்த வெள்ளைப்பூண்டுகளுடன், தேங்காய், நிலக்கடலைகள், பச்சை மிளகாய், காய்ந்த/சிவப்பு மிளகாய் சேர்த்தரைத்து, இந்த சட்னி தயாரிக்கப்படுகிறது. சட்னி என்பது உணவுகளுடன் தொட்டு சாப்பிடுவதற்காக தயாரிக்கப்படும் இணை பதார்த்தமாகும். இந்தியாவின் பல மாநிலங்களில் இது அடிக்கடி பயன்படும் சுவையூட்டி / துணை உணவு ஆகும்.
# பூண்டு சட்னி

## உலர் பூண்டு சட்னி

உலர் பூண்டு சட்னி பொட்டலங்களிலும், புட்டிகளிலும் கிடைக்கிறது.  
}}
# எலினா கான்

**எலினா கான்** (*Helena Khan*; 23 மார்ச் 1927-15 மார்ச் 2019) வங்காளதேசக் கல்வியாளரும் எழுத்தாளரும் ஆவார். பெருமாட்டி பிரபோர்ன் கல்லூரியில் எலினா இளங்கலைப் பட்டத்தை முடித்தார். தனது ஆசிரியத் தொழில் வாழ்க்கையில், இவர் ஐந்து வெவ்வேறு அரசுப் பள்ளிகளில் பணியாற்றியுள்ளார்.
- வங்கதேச சிசூ அகாதமி விருது (2001)
- ஏகுசே பதக்கம் (2010)
# நீலிமா சென்

**நீலிமா சென்** (*Nilima Sen*; 28 ஏப்ரல் 1928-28 சூன் 1996) பிரபல இரவீந்திர சங்கீதப் பாடகி ஆவார்.
# நீலிமா சென்

## இளமை

நீலிமா குப்தா 28 ஏப்ரல் 1928 அன்று இந்தியாவில் கொல்கத்தாவில் பிறந்தார். இவருக்கு ஆறு வயதாக இருந்தபோது இவரது பெற்றோர் சாந்திநிகேதனுக்கு குடிபெயர்ந்தனர். இங்குத் தனது கல்வியைப் பெற்ற இவர், சாந்திநிகேதனில் பாரம்பரிய இசை மற்றும் இரவீந்திர சங்கீதத்தில் பட்டயப் படிப்பை முடித்தார். சாந்திநிகேதனில் உள்ள விசுவ பாரதி பல்கலைக்கழகத்தில் இளங்கலைப் பட்டமும் பெற்றார். தாகூரின் வழிகாட்டுதலின் கீழ் நடிக்கும் பாக்கியம் இவருக்கு இருந்தது; ஆனால் அரங்கேற்றப்படவில்லை. காந்தி, சுபாஷ் சந்திர போஸ் போன்றவர்கள் சாந்திநிகேதனுக்கு வருகைதந்தபோது இவர்கள் முன்னிலையில் நீலிமா பாடினார். இவரது குரு சைலஜரஞ்சன் மசூம்தார் ஆவார்.  
நீலிமா வானொலியில் பாடத் தொடங்கினார். மேலும் தனது 16 வயதில் தனது முதல் இசை வட்டினை வெளியிட்டுப் பிரபலமானார். 1950ஆம் ஆண்டில், அமியா குமார் சென்னை திருமணம் செய்து கொண்டு சாந்திநிகேதனில் குடியேறினார். இந்த இணையருக்கு ஒரு மகள் இருந்தார். இவரும் ஒரு பாடகர் ஆவார். இவர் தனது கணவருடன் அமெரிக்காவுக்குச் சென்று பிபிசி உள்ளிட்ட பல்வேறு மையங்களில் நிகழ்ச்சிகளை நிகழ்த்தினார்.  
பிரசாத் சென்னுடன் இணைந்து சுரங்கமா என்ற இசைப் பள்ளியை நிறுவினார். பின்னர் சங்கீத பாவனாவில் ஆசிரியராகச் சேர்ந்தார். ஓரிரு ஆண்டுகள் பர்தமான் பல்கலைக்கழகத்தில் இசை கற்பித்தார். இவர் சங்கித பாவனாவின் முதல்வராக பணியாற்றி ஓய்வு பெற்றார். ஒரு ஆசிரியராக, தஷர் தேஷ், மாயர் கேலா (சுசித்ரா மித்ரா சேஷ் ரக்ஷா உடன்) போன்ற பல்வேறு நடன நாடகங்களில் சுப்ரியோ தாகூருடன் இணைந்து நடித்தார். விசுவ பாரதி ஏற்பாடு செய்த இந்த நடன நாடகங்கள் இரவீந்திர சதன், *நியூ எம்பயர் கொல்கத்தா* போன்ற கலையரங்கங்களில் அரங்கேற்றப்பட்டது. "சொக்கர் ஜலேர் லாக்லோ ஜோர்", "ஆஹா தோமர் சங்கே", "பஜாவோ ரே மோகன் பன்ஷி" போன்ற பாடல்கள் அவரது குரலில் உட்பொதிக்கப்பட்ட சோகத்தின் மூலம் சரியான வெளிப்பாட்டைக் கண்டன.  
இந்தியா, வங்கதேசம், இங்கிலாந்து, அமெரிக்கா, மியன்மார் மற்றும் மலேசியா முழுவதும் நீலிமா இசை நிகழ்ச்சிகளை நிகழ்த்தியுள்ளார். இவரது புகழ்பெற்ற மாணவர்களில் சுவசுதிகா முகோபாத்யாய், லில்லி இசுலாம், பசாபி தத்தா, ரெசுவானா சவுத்ரி பன்யா, ரீட்டா கோசு, பிரமிதா மல்லிக், ஜெயந்தி புர்காயசுதா, சோமா ராய், அதிதி மொக்சின் ஆகியோர் அடங்குவர்.  
நீலிமா நீண்டகால நோயால் 1996-இல் இறந்தார்.
# நீலிமா சென்

## பதிவுகள்

2004 ஆம் ஆண்டில், சா ரே கா மா நீலிமா சென் எழுதிய நான்கு தனிப்பாடல் தொகுப்புகளை மீண்டும் வெளியிட்டது. இவை "கேலர் சதி, பிடைத்வார்", "ராஜா" (நாடகம்) "தோமரி மதுர் ரூபே போரேச்சோ புவன்" மற்றும் "துமி பந்து தூமி நாத்" ஆகும்.  
2005ஆம் ஆண்டில், ச ரே கா மா "கி ராகினி பஜாலே" என்ற பாடலை வெளியிட்டார். இதில் இவரது 21 பாடல்கள் தொகுப்பாக உள்ளன.
# இடேசுவென்துராடாசு தீவுக்கூட்டம்

**இடேசுவென்துராடாசு தீவுக்கூட்டம்** (*Desventuradas Islands* (, , "Unfortunate Islands" or *Islas de los Desventurados*, "Islands of the Unfortunate Ones") என்ற தீவுக்கூட்டத்தில் நான்கு சிறிய ஓசியானியாவின் தீவுகள் அடங்கியுள்ளன. இத்தீவுகள் அமைதிப் பெருங்கடலில் உள்ள சிலியின் கடற்கரையிலிருந்து தொலைவிலும், சான் டியேகோ (சிலி) வடமேற்கிலும் அமைந்துள்ளன. இவைகள் சிலியின் வெளிப்புறத்தின் பகுதி எனக் கருதப்படுகிறது. இத்தீவுகள் தனித்து, மக்கள் வாழாத இடங்களாக உள்ளன. ஆனால், சிலியின் கப்பற்படை உள்ளது. மேலும், வானூர்தி நிலையமும் (Isla San Felix Airport) உள்ளது. இத்தீவுகளில் நன்னீர் இல்லை. இருப்பினும் உயரிச்சூழல் இருக்கின்றது. குறிப்பாக, கடல் பறவைகள் தங்களின் இனப்பெருக்கத்திற்குப் பயன்படுத்துகின்றன.